Liite 14. EU-sopimusta koskevan U-kirjelmän esittelylistamalli

Listamalli 20. VN Valtioneuvoston kirjelmä (U-kirjelmä)

|  |  |
| --- | --- |
| **Valtioneuvoston yleisistunto** |  |
| 23.11.2017 | Niilo Neuvo (12)  Neuvotteleva virkamies p. 0295 55711 |
| Ministeri Soini | Ulkoministeriö |
| **Valtioneuvoston asetus** |  |
| Valtioneuvoston kirjelmä eduskunnalle Euroopan unionin ja sen jäsenvaltioiden sekä Meksikon välisen globaalisopimuksen modernisoinnista  SISÄLTÖ: Modernisoidun globaalisopimuksen on tarkoitus korvata EU:n ja sen jäsenvaltioiden sekä Meksikon välinen globaalisopimus vuodelta 2000. Uusi sopimus käsittelee poliittista vuoropuhelua, yhteistyötä, kauppaa ja investointeja. Modernisoinnin tavoitteena on taloudellisen ja kahdenvälisen yhteistyön tiivistäminen, vastavuoroisen markkinoillepääsyn ja kilpailukyvyn parantaminen, teollis- ja tekijänoikeuksien korkeatasoisen suojan varmistaminen, tarpeettomien kaupanesteiden poistaminen, ehkäisy ja vähentäminen sekä kestävän kehityksen tavoitteiden edistäminen. Sopimuksen myötä osapuolten välillä tullaan tekemään tiiviimpää poliittista yhteistyötä ja vahvistetaan strategista kumppanuutta. Ihmisoikeusdialogi on keskeinen osa poliittista vuoropuhelua.  VAIKUTUKSET: Neuvoteltava sopimus on jatkoa EU:n ja Meksikon välisten suhteiden kehittymiselle, ja tulee osaltaan vahvistamaan osapuolten strategista kumppanuutta. Uudistettu sopimus luo suhteille oikeudellisesti sitovan kehyksen, joka on koherentti, kattava ja ajanmukainen. Voimaan tullessaan sopimus tiivistää EU:n ja sen jäsenvaltioiden sekä Meksikon yhteistyötä laajasti. Sopimuksella ei ole suoranaisia budjettivaikutuksia Suomeen, mutta sillä arvioidaan olevan myönteisiä vaikutuksia sekä EU:n ja Meksikon että Suomen ja Meksikon välisille suhteille ja taloudelliselle yhteistyölle. Sopimuksella arvioidaan olevan kokonaisuudessaan myönteisiä talousvaikutuksia Suomelle.  LISÄTIETOA: Ulkoministeriö on valmistellut asiaa yhdessä muiden sektoriministeriöiden kanssa. U-kirjelmää on käsitelty ulkosuhdejaoston ja kauppapoliittisen jaoston kirjallisessa menettelyssä 9.–14.11.2017. Eduskunnalle annettiin selvitys sopimuksen neuvotteluvaltuutuksesta 21.1.2016 päivätyllä E-kirjeellä (E 91/2015 vp) sekä selvitys neuvottelujen etenemisestä E-jatkokirjeellä 20.6.2017 (EJ 20/2017 vp).  TOIMIVALTA: VNOS 3 § 1 kohta | Esitys:  Valtioneuvosto päättää lähettää eduskunnalle valtioneuvoston kirjelmän liitteineen |
|  |  |

LIITE 1 Valtioneuvoston kirjelmä muistioineen (pdf)

LIITE 2 Statsrådets skrivelse jämte promemoria (pdf)